Lucas Bergvall. Lukas Erik Xolger Bergvall () – shvetsiyalik futbolchi, Angliyaning „Tottenham Hotspur“ klubida yarim himoyachi sifatida oʻynaydi. Klub karyerasi. U Brommapoykarna bitiruvchisi boʻlib, u yerda bolalar jamoasidan asosiy jamoaga qadar oʻyinagan. U klubning kattalar jamoasidagi birinchi oʻyinini 2021-yilning 21-noyabrida Piteå bilan birinchi divizionning soʻnggi turidagi oʻyinida oʻtkazgan. Keyingi mavsumda, allaqachon Superettanda, u rasmiy uchrashuvlarda tez-tez maydonga tusha boshlagan. 2022-yil 4-oktyabrda u Ester bilan oʻyinning qoʻshib berilgan vaqtida gol urib, jamoadagi ilk golini urgan. Yakuniy musobaqada Brommapojkarna birinchi oʻrinni egallagan va Allsvenskan ga yoʻllanma olgan. 2022-yil 9-dekabrda u akasi bilan birga Djurgårdenga koʻchib oʻtgan va uch yillik shartnoma imzolagan. U yangi klubidagi ilk oʻyinini 2023-yilning 20-fevralida Shvetsiya kubogi guruh bosqichida „Landskrona“ga qarshi oʻtkazgan. Bergvall ikkinchi boʻlim oʻrtalarida Gustav Vikxaym oʻrniga maydonga tushgan va qoʻshib berilgan vaqtda gol urib, yakuniy hisobni (6:1) jamoasi foydasiga oʻrnatgan. Turnir natijasida Djurgården yarim finalga chiqgan va u yerda „Xekken“ga yutqazga. 2024-yilning 2-fevralida, 18 yoshga toʻlgan kunida u 10 million yevro evaziga „Tottenham Hotspur“ ga oʻtgan, biroq u „shporlar“ safida faqat 2024-yilning 1-iyulida oʻynay boshlaydi. Futbolchi bilan shartnoma 2029-yilgacha moʻljallangan. Futbolchiga „Barcelona“ va „Manchester United“ ham qiziqish bildirgandi, ammo „Tottenxem“ soʻnggi daqiqada futbolchini ushlab qolgan. Milliy jamoadagi faoliyati. 2021-yildan 2022-yilgacha u 17 yoshgacha boʻlgan Shvetsiya terma jamoasida oʻynagan. U bilan 8 ta oʻyin oʻtkazib, uchta gol urgan. U jamoa sardori boʻlgan 2024-yil 12-yanvarda Lukas Shvetsiyaning asosiy terma jamoasida Estoniya terma jamoasiga qarshi debyut qilgan va u yerda 31 daqiqa oʻynagan. Hayoti. Uning akasi Teo ham professional futbolchi va himoyachi sifatida oʻynaypti.